laion/Wikipedia-Exotic huggingface dataset:
ბოროტების სავანე: გადაგვარება

„ბოროტების სავანე: გადაგვარება“ (ინგლ. Resident Evil: Degeneration), იაპონიაში ცნობილია როგორც „Biohazard: Degeneration“ (バイオハザード：ディジェネレーション) — ბიოპანკური ანიმაციური საშინელებათა ფილმი, რომლის რეჟისორია მაკოტო კამია. ფილმი სრულად დაფუძნებულია იაპონური კომპანია Capcom-ის „Resident Evil“-ის ვიდეო თამაშების სერიაზე და შეიქმნა Capcom Studios-ის მიერ Sony Pictures Entertainment-თან თანამშრომლობით. მისი პრემიერა შედგა იაპონიაში, Tokyo Game Show-ზე, 2008 წლის 11 ოქტომბერს, ხოლო მსოფლიოს მასშტაბით გამოვიდა იმავე წლის 18 ოქტომბერს. ფილმების სერიისგან განსხვავებით, მოქმედება მიმდინარეობს იმავე გარემოში, რაშიც ვიდეო თამაშების სერია, ხოლო სიუჟეტი მიმდინარეობს 2005 წელს, „Resident Evil“, ის მოვლენებიდან 7 წლის შემდეგ. მთავარი გმირები არიან ლეონ სკოტ კენედი და კლერ რედფილდი (ისინი პირველად გამოჩნდნენ ვიდეო თამაშ „Resident Evil 2“-ში), რომელთა მიზანია ეკოლოგიური კატასტროფის თავიდან აცილების მიზნით ხელი შეუშალონ ტერორისტებს ახალი G ტიპის ვირუსის გავრცელებაში. ფილმმა მიიღო შერეული შეფასებები კრიტიკოსებისგან. მიმოხილვების აგრეგატორ Rotten Tomatoes-ზე ფლობს 57%. მსოფლიოს მასშტაბით გაიყიდა ფილმის 1.6 მილიონი DVD ვერსია. 2008 წელს კომპნია Nokia-მ და Capcom-მა შექმნეს ფილმზე დაფუძნებული მობილური თამაში. 2012 წელს გამოვიდა ფილმის გაგრძელება „ბოროტების სავანე: წყევლა“. „ბოროტების სავანე: წყევლა“ „ბოროტების სავანე: ვენდეტა“ „ბოროტების სავანე: გადაგვარება“ — კინოფილმების ინტერნეტ-მონაცემთა ბაზა (ინგლისური) „ბოროტების სავანე: გადაგვარება“ — Rotten Tomatoes „ბოროტების სავანე: გადაგვარება“ (ანიმე) საიტის Anime News Network ენციკლოპედიაში „ბოროტების სავანე: გადაგვარება“ — Allmovie-ზე ↑ Press release ↑ Resident Evil: Degeneration - Production Blog. დაარქივებულია ორიგინალიდან — 2012-11-26. ციტირების თარიღი: 2017-10-15. ↑ Garnett Lee. Resident Evil: Degeneration makes World Wide Premier. 1up. დაარქივებულია ორიგინალიდან — 2012-10-16. ციტირების თარიღი: 2017-10-15. ↑ CAPCOM. დაარქივებულია ორიგინალიდან — October 30, 2007. ციტირების თარიღი: 2015-08-08. ↑ Biohazard: Degeneration (Resident Evil: Degeneration) Movie Reviews, Pictures - Rotten Tomatoes ↑ Resident Evil Damnation Hits Theaters in October. Andriasang (April 19, 2012). დაარქივებულია ორიგინალიდან — აპრილი 22, 2012. ციტირების თარიღი: April 20, 2012. ↑ Resident Evil: Degeneration is here!. Nokia. დაარქივებულია ორიგინალიდან — იანვარი, 29, 2009. ციტირების თარიღი: 2008-12-19.
Atari XEGS

Atari XE Video Game System, უფრო მეტად ცნობილი, როგორც Atari XEGS — მესამე თაობის სახლის ვიდეო თამაშების კონსოლი შემუშავებული კომპანია Atari Corporation-ის მიერ 1987 წელს. ის დაფუძნებულია Atari-ს 8 ბიტიან 65XE კომპიუტერზე და მასზე თავსებადია Atari-ს 8 ბიტიანი კომპიუტერების პროგრამული ბიბლიოთეკა. დამატებით მას შეუძლია შეასრულოს როგორც სათამაშო კონსოლის, ასევე სრულყოფილი კომპიუტერის ფუნქცია. ის გამოიყენებს MOS Technology-ის 6502C-ის ცენტრალურ პროცესორს, ANTIC-ის გრაფიკულ პროცესორს და 67 კბ ოპერატიულ მეხსიერებას. კონსოლი, ასევე მოიხმარს ატარის კომპიუტერების თითქმის ყველა პერიფერიალს, მათ შორის მოდემსა და პრინტერს. ატარიმ კონსოლი გამოსცა ორი ფორმით: ერთი როგორც საბაზისო კომპლექტი, რომელსაც თან ახლდა მხოლოდ ჯოისტიკი და მეორე დელუქს კომპლექტი, რომელსაც მოჰყვებოდა კლავიატურა, ჯოისტიკი და სინათლის პისტოლეტი, რომელიც აგრეთვე თავსებადი იყო 7800 და Atari 2600-თან. XEGS-ს ჩაშენებული ჰქონდა ვიდეო თამაში „Missile Command“ და გააჩნდა ახალი პროექტების, Barnyard Blaster-ის და „Bug Hunt“ მხარდაჭერა. საერთო ჯამში კონსოლზე ხელმისაწვდომი იყო 32 ერთეული თამაში. Atari XEGS XEGS-ის კლავიატურა XEGS-ის ჯოისტიკი XEGS-ის სინათლის პისტოლეტი მთავარი სტატია: Atari XEGS-ის თამაშების სია. Atari 2600 Atari 5200 Atari 7800 Atari Jaguar Atari XEGS კონსოლის ისტორია Atari XEGS — Video Game Console Library ↑ The Atari 1200XL Computer. დაარქივებულია ორიგინალიდან — 2013-09-08. ციტირების თარიღი: 2017-10-15. ↑ 2.0 2.1 2.2 Atari 8 Bit Computers - 1979-1987. Classic Gaming. დაარქივებულია ორიგინალიდან — 11 თებერვალი, 2012. ციტირების თარიღი: 21 ივლისი, 2010. ↑ Herman, Leonard; Horwitz, Jer; Kent, Steve; Miller, Skyler. Video Games Are Back 1985-1988. The History of Video Games. GameSpot. დაარქივებულია ორიგინალიდან — 18 ნოემბერი, 2012. ციტირების თარიღი: მარტი, 16, 2014.
Atari XEGS-ის თამაშების სია

ეს არის Atari XEGS-ის ვიდეო თამაშების სია, დალაგებული ანბანის მიხედვით — საერთო ჯამში 32 ერთეული. XEGS არის Atari-ს 8 ბიტიანი კომპიუტერების ნაწილი. აღნიშნული თამაშები თავსებადი იყო ატარის ყველა 8 ბიტიან კომპიუტერზე. სარჩევი : Top 0–9 A B C D E F G H I J K L M N O P Q R S T U V W X Y Z
ელიაობა

ელიაობა — ამინდის ღვთაების, ელიას სახელობის დღესასწაული. ქრისტიანული კალენდრით წმ. ელიას (ილიას) დღესასწაული იმართებოდა 2 აგვისტო[ძვ. სტ. 20 ივლისი]. გარდა საეკლესიო, ოფიციალური დღესასწაულისა, არსებობდა ელიაობის ხალხური ვარიანტები, რომელთაც საქართველოს სხვადასხვა კუთხეში სხვადასხვანაირად მართავდნენ. ელიაობას მესხეთში საყდარში იხდიდნენ, ასევე სცოდნიათ იმერეთში, სადაც საყდრის გარშემო კაცები ორსართულიან ფერხულს მართავდნენ, ქალები კი — ერთრიგიანს და „ოკრიალეს“ გაიძახოდნენ. კახეთში ელიაობას მართავდნენ ელიას მთაზე, წითელი წყაროს მახლობლად. სამეგრელოში წირვიდან დაბრუნებული ოჯახის უფროსი მარანში საჭმელ-სასმელით დატვირთულ ტაბლას შეიტანდა, სანთლებს აანთებდა და ქარისა და ავდრის არიდებას შესთხოვდა ღვთაებას. ელიასავე სახელზე უნდა ყოფილიყო ტაროსის დღეობა კოხინჯრობა (მეგრული „კოხობაში ოხვამერი“), რომელსაც 7-9 მაისს იხდიდნენ. ელიას თაყვანისცემა ხშირად ემთხვევოდა ლაზარობის — გვალვისა და დელგმის რიტუალებს, რომელიც სრულდებოდა არა კონკრეტულად დანიშნულ დღეს, არამედ ყოველთვის, როდესაც გვალვა ან დელეგმა შეაწუხებდა ხალხს. ამ რიტუალებში ელია და ლაზარე ხშირად ენაცვლებოდნენ ერთმანეთს. სურგულაძე ი., ქართული საბჭოთა ენციკლოპედია, ტ. 4, თბ., 1979. — გვ. 125. სურგულაძე ი., ენციკლოპედია „საქართველო“, ტ. 2, თბ., 2012. — გვ. 643.
ელია (მთა)

ელია — მთა საქართველოში, მცხეთა-მთიანეთის მხარეში, ყაზბეგის მუნიციპლიტეტში. მდებარეობს კავკასიონის მთავარი წყალგამყოფი ქედის ჩრდილოეთ ტოტზე, მდინარეების ტერხენისა (თერგის მარჯვენა შენაკადი) და ართხმოსწყლის (სნოსწყლის მარცხენა შენაკადი) წყალგამყოფი. სიმაღლე ზღვის დონიდან 2859 მ. აგებულია ზედაიურული კარბონატული ფიქლებით. შემოსილია ალპური მდელოებით. ენციკლოპედია „საქართველო“, ტ. 2, თბ., 2012. — გვ. 641.
კალაჰარის ლომი

კალაჰარის ლომი (ლათ. Panthera leo verneyi) — ძუძუმწოვარი ცხოველი კატისებრთა ოჯახისა. ლომის ქვესახეობა. გავრცელებულია კალაჰარის რეგიონში, სამხრეთ-დასავლეთ აფრიკაში. 2010 წელს პატარა იზოლირებული პოპულაცია ითვლიდა 683-დან 1,397-მდე ინდივიდს. ბინადრობს კგალაგადის ტრანსსასაზღვრო პარკის ორ შემადგენელ ნაწილში: გემსბოკის (ბოტსვანა) და კალაჰარის გემსბოკის ეროვნულ პარკებში (სამხრეთ აფრიკის რესპუბლიკა). ↑ Kitchener, A.C., Breitenmoser-Würsten, C., Eizirik, E., Gentry, A., Werdelin, L., Wilting, A. and Yamaguchi, N. (2017). Special Issues/5.3.10. SI 11/CN Special Issue 11 Revised taxonomy of the Felidae.pdf „A revised taxonomy of the Felidae: The final report of the Cat Classification Task Force of the IUCN Cat Specialist Group“ შეამოწმეთ |url=-ის მნიშვნელობა (დახმარება) (PDF). Cat News. Special Issue 11: 76.CS1-ის მხარდაჭერა: იყენებს ავტორის პარამეტრს (link)[მკვდარი ბმული]
ელია (თბილისი)

ელია — თბილისის ერთ-ერთი ძველი მიკროუბანი. მდებარეობს მტკვრის მარცხენა მხარეს, მახათის მთის ფარდობზე, ავლაბრის ჩრდილო-დასავლეთით, ელენე ახვლედიანის ხევის მარჯვენა მხარეს, რკინიგზის აღმოსავლეთით (ისნის რაიონი). პლატონ იოსელიანის მიხედვით, ადრე მახათას მთაზე ელია წინასწარმეტყველის სახელზე აშენებული სალოცავი იდგა, რომლის ნაშთები მას თავად უნახავს. მისივე ცნობით, ამ ადგილას 20 ივლისს იმართებოდა საეკლესიო დღესასწაული, ელიაობა. ამ ეკლესიიდან უნდა მოდიოდეს უბნის დასახელება. წყაროებში „მახათას ეკლესია“ პირველად 1654 წელს იხსენიება როსტომ მეფის მიერ ხოჯა ბეჰბუდასადმი გაცემულ, ქართულ და სპარსულ ენებზე შედგენილ წყალობის წიგნში. ხოჯა ბეჰბუდას მეფისათვის უთხოვია მახათას ეკლესიის ქვემოთ მდებარე ვაკე ადგილი თავისი ახლობლებისათვის სასაფლაოს მოსაწყობად. დღეს ელიას გორაზე აღმართულია წმინდა სამების საკათედრო ტაძარი, ხოლო მახათაზე შენდება წმ. ილია წინასწარმეტყველის სახელობის სამონასტრო კომპლექსი. Иоселиани П. И., Описание древностей города Тифлиса, Тфл., 1866. ჯანაშვილი მ., საქართველოს დედა ქალაქი ტფილისი, ქუთ., 1899. კვირკველია, თ., ძველთბილისური დასახელებანი, თბილისი: საბჭოთა საქართველო, 1985. — გვ. 37. ბერიძე თ., ენციკლოპედია „საქართველო“, ტ. 2, თბ., 2012. — გვ. 641.
Commodore CDTV

Commodore CDTV — კომპანია Commodore International-ის მიერ 1991 წელს გამოშვებული მეოთხე თაობის მულტიმედიური სახლის ვიდეო თამაშების კონსოლი, დაფუძნებული Amiga 500-ის პლატფორმაზე, რომელიც დამატებითი პერიფერიალების მეშვეობით ასრულდებდა პერსონალური კომპიუტერის ფუნქციას. ის შეიქმნა CD დამკვრელის ფორმით, რომლის პულტი, ასევე მუშაბოდა, როგორც ჯოისტიკი. მოგვიანებით მასზე დაიწყეს კლავიატურისა და მაუსის გამოშვება. CDTV შიდა აპარატული თვალსაზრისით Amiga 500-ის იდენტური იყო, თუმცა სტანდარტულ მედია საშუალებად გამოიყენებდა არა ფლოპი დისკს, არამედ CD-ROM მოწყობილობას და თან მოჰყვებოდა დისტანციური მართვის პულტი. მასში განთვასებული იყო Motorola 68000-ის ცენტრალური პროცესორი, 1 მბ ოპერატიული მეხსიერება და მუშაობდა AmigaOS 1.3-ის ოპერაციულ სისტემაზე. Commodore-მა CDTV დააანონსა 1990 წლის Consumer Electronics Show-ზე, ჩიკაგოში. კონსოლის შემქმნელთა ჯგუფს ხელმძღვანელობდა Atari-ის დამფუძნებელი ნოლან ბუშნელი. პროდუქტის დებიუტი ჩრდილოეთ ამერიკაში შედგა 1991 წლის მარტს, ლას ვეგასში და მისი საბაზრო ფასი 999 აშშ დოლარს შეადგენდა. ხოლო ბრიტანეთში გამოვიდა იმავე წელს, ლონდონში, რომლის ფასი 499 ფუნტი სტერლინგი იყო, რასაც თან ახლდა პულტი და ორი პროგრამული პაკეტი. მაღალი ფასისა და სხვადასხვა შიდა აპარატული პრობლემების გამო ბაზარზე ფეხი ვერ მოიკიდა. მოგვიანებით კომპანიამ შეიმუშავა კონსოლის განახლებული და შედარებით იაფი ვერსია, CDTV-II, რომელიც არასდროს გამოცემულა. 1993 წელს კომპანიის ახალი პროდუქტის, Amiga CD32-ის გამოსვლის ფარგლებში CDTV-ის წარმოება შეწყდა. ეს უკანასკნელი წინამორბედის მსგავსად დაფუძნებული იყო Amiga-ს აპარატულ უზრუნველყოფაზე, თუმცა გამიზნული იყო სათამაშო ბაზრისთვის. შეგიძლიათ იხილოთ მედიაფაილები თემაზე „Commodore CDTV“ ვიკისაწყობში. Amiga CDTV დაარქივებული 2010-11-21 საიტზე Wayback Machine. old-computers.com Commodore Amiga CDTV მულტიმედიური ცენტრის ისტორია ↑ The Maturation of Computer Entertainment: Warming The Global Village. Computer Gaming World გვ. 11 (1990-07-08). ციტირების თარიღი: 16 ნოემბერი, 2013. ↑ „The Maturation of Computer Entertainment: Warming The Global Village“. Computer Gaming World. 1990-07-08. p. 11. ციტირების თარიღი: 16 November 2013. ↑ Beaver County Times-Apr5th,1991-Commodore puts computer into TV. ↑ The Commodore CDTV Information Center - www.cdtv.org.uk. დაარქივებულია ორიგინალიდან — 2009-04-12. ციტირების თარიღი: 2017-10-16. ↑ Amiga History Guide. ↑ The Big Book of Amiga Hardware - Commodore CDTV-II.
ელიოზი (მრავალმნიშვნელოვანი)

სახელი ელიოზი შეიძლება აღნიშნავდეს ერთ-ერთ შემდეგ პიროვნებათაგანს: ელიოზ მცხეთელი — ლეგენდარული მცხეთელი ებრაელი ელიოზ II — საქართველოს კათოლიკოს-პატრიარქი
კრიმსკის ოდიგიტრიის ღვთისმშობლის ხატის ეკლესია

კრიმსკის ოდიგიტრიის ღვთისმშობლის ხატის ეკლესია (რუს. Церковь иконы Божией Матери «Одигитрия») — მართლმადიდებლური ეკლესია უსტ-დონეცკის რაიონის სოფელ კრმსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონისა და სალსკის ეპარქიას. აშენებულია რეტროსპექტივიზმის სტილში. ეკლესიის მშენებლობა დაასრულეს 1854 წელს. ეკლესიის მისამართი: რუსეთი, როსტოვის ოლქი, უსტ-დონეცკის რაიონი, სოფელი კრიმსკი, შობის ქუჩა № 14. წმინდა ოდიგიტრიის ეკლესია სოფელ კრიმსკში ააგეს 1854 წელს და აკურთხეს ოდიგიტრიის ღვთისმშობლის ხატის სახელზე (რომელიც გადმოცემის თანახმად თავად ლუკა მახარებელმა დაწერა). ძირითადი ნაგებობა და სამრეკლო აგებული იყო ქვისგან, ხოლო მინაშენები იყო ხის. 1865 წელს ეკლესიასთან გაიხსნა საეკლესიო-სამრევლო სკოლა. საბჭოთა ხელისუფლების პერიოდში, ისევე როგორც სხვა ეკლესიები ანტირელიგიური დევნის პერიოდში, დაიხურა. ეკლესიის შენობა მრავალი წლის განმავლობაში გამოიყენებოდა როგორც ხორბლის საწყობი და XX საუკუნის ბოლოს მიატოვეს. 1990 წელს ეკლესია დაუბრუნდა რუსეთის მართლმადიდებელ ეკლესიას აღსადგენად და მომავალში ღვთისმსახურების აღსადგენად. ოდიგიტრიის ღვთისმშობლის ხატის ეკლესიაში ღვთისმსახურება ამავე წელს აღსდგა. ამის შემდეგ დაიწყო აღდგენითი სამუშაოები: აღდგა საკურთხეველი, დააყენეს კანკელი, გააკეთეს ამბიონი, ეკლესიას შემოარტყეს ღობე. 2004 წელს დაადგეს ახალი გუმბათი, ეკლესიის სამრეკლოსთვის შეიძინეს ზარი და დაიწყო მოხატვითი სამუშაოები. ↑ Крымский|Церковь иконы Божией Матери "Одигитрия". sobory.ru. ციტირების თარიღი: 2017-02-02. ↑ 2.0 2.1 2.2 Храм в честь иконы Божией Матери "ОДИГИТРИЯ" х. Крымский | наш приходской сайт. od-krim.cerkov.ru. ციტირების თარიღი: 2017-02-02.
ფოლადის ადამიანი

„ფოლადის ადამიანი“ (ინგლ. Man of Steel) — 2013 წლის კომპანია DC Comics-ის ფილმი. მასში მოთხრობილია ამავე კომპანიის კომიქსების პერსონაჟი სუპერმენის ისტორია. ფილმი ეკუთვნის DC-ის გაფართოებული სამყაროს ფილმების სერიას. მისი რეჟისორია ზაკ სნაიდერი, ხოლო მთავარ, სუპერმენის (კლარკ კენტის / კალ-ელის) როლს ასრულებს ჰენრი კევილი. ფილმი 2013 წლის 14 ივნისს კინოთეატრებში გამოვიდა, 2D, 3D და IMAX ფორმატებში. სუპერმენი DC-ის გაფართოებული სამყარო „ფოლადის ადამიანი“ — კინოფილმების ინტერნეტ-მონაცემთა ბაზა (ინგლისური) „ფოლადის ადამიანი“ — Box Office Mojo-ზე „ფოლადის ადამიანი“ — Rotten Tomatoes „ფოლადის ადამიანი“ — Metacritic-ზე „ფოლადის ადამიანი“ — Allmovie-ზე ↑ Man of Steel. British Board of Film Classification (May 21, 2013). ციტირების თარიღი: July 10, 2015. ↑ 2.0 2.1 Man of Steel (2013). British Film Institute. დაარქივებულია ორიგინალიდან — სექტემბერი 6, 2015. ციტირების თარიღი: July 10, 2015. ↑ 3.0 3.1 Man of Steel (2013). Box Office Mojo. ციტირების თარიღი: October 2, 2013. ↑ Will Warner Brothers & DC Ever Catch Up To Marvel Television After Last Night's 'Agents of S.H.I.E.L.D.'?. Forbes (May 28, 2014). Retrieved on June 5, 2014.
ქიურდ-მაჰრიზლი

ქიურდ-მაჰრიზლი (აზერ. Kürd Mahrızlı) — სოფელი აზერბაიჯანში, გუბადლის რაიონში. ქიურდ-მაჰრიზლი GEOnet სახელების სერვერზე
ლაფაჰეირანლი

ლაფაჰეირანლი (აზერ. Ləpəhəyranlı) — სოფელი აზერბაიჯანში, გუბადლის რაიონში. შედის სოფელ ყაიალის ადმინისტრაციულ-ტერიტორიულ ერთეულში. ლაფაჰეირანლი GEOnet სახელების სერვერზე ↑ Azərbaycan Respublikasının Dövlət Statistika Komitəsi. (2019) İnzibati ərazi bölgüsü təsnifatı az. stat.gov.az. დაარქივებულია ორიგინალიდან — 2020-04-16. ციტირების თარიღი: 2020-04-16.
მაჰმუდლუ (გუბადლი)

მაჰმუდლუ (აზერ. Mahmudlu) — სოფელი აზერბაიჯანში, გუბადლის რაიონში. მაჰმუდლუ GEOnet სახელების სერვერზე
გუდისონ პარკი

გუდისონ პარკი (ინგლ. Goodison Park) — საფეხბურთო სტადიონი ლივერპულში, ინგლისში. გუდისონ პარკი იტევს 40 000-მდე ადამიანს. 1892 წლიდან სტადიონზე საშინაო მატჩებს ატარებს „ევერტონი“. რეკორდული დასწრება დაფიქსირდა 1948 წლის 18 სექტემბერს „ევერტონისა“ და „ლივერპულის“ მატჩში, როდესაც თამაშს დაახლოებით 78 000 გულშემატკივარი დაესწრო. „გუდისონ პარკი“ არის ინგლისში აშენებული პირველი მასშტაბური საფეხბურთო სტადიონი. იგი გაიხსნა 1892 წლის 24 აგვისტოს. პირველი საფეხბურთო მატჩი არენაზე გაიმართა იმავე წლის 2 სექტემბერს „ევერტონსა“ და „ბოლტონს“ შორის, რომელიც მასპინძლების გამარჯვებით 4:2 დასრულდა. 1894 წელს „გუდისონ პარკზე“ გაიმართა ინგლისის ასოციაციის თასის ფინალური მატჩი, რომელშიც „ნოტს კაუნტიმ“ „ბოლტონი“ დაამარცხა. ამ მატჩს 37 ათასი გულშემატკივარი დაესწრო. იმ დროისთვის ამ რაოდენობის დასწრება საკმაოდ დიდი მაჩვენებელი იყო. 1966 წელს სტადიონმა უმასპინძლა მსოფლიოს ჩემპიონატის ხუთ მატჩს,მათ შორის მეოთხედფინალს პორტუგალიასა და ჩრდილოეთ კორეას და ნახევარფინალურ მატჩს დასავლეთ გერმანიასა და საბჭოთა კავშირს შორის. შეგიძლიათ იხილოთ მედიაფაილები თემაზე „გუდისონ პარკი“ ვიკისაწყობში. გუდისონ პარკი StadiumDB.com-ზე გუდისონ პარკი The Everton Collection-ზე გუდისონ პარკი TripAdvisor-ზე ↑ (2009) „Club Directory“, Premier League Handbook Season 2009/10 (PDF), London: Premier League, გვ. 38.  ↑ History of Goodison Park. Everton F.C.. დაარქივებულია ორიგინალიდან — 2014-02-03. ციტირების თარიღი: 2017-10-17. ↑ History Of Goodison Park. Everton FC.
მაჰრიზლი (გუბადლი)

მაჰრიზლი (აზერ. Mahrızlı) — სოფელი აზერბაიჯანში, გუბადლის რაიონში. 2020 წლის 9 ნოემბერს, მთიანი ყარაბაღის ომის დროს აზერბაიჯანის თავდაცვის სამინისტრომ გაავრცელა პრეზიდენტ ილჰამ ალიევის განცხადება სოფლის განთავისუფლების შესახებ. მაჰრიზლი GEOnet სახელების სერვერზე ↑ President Ilham Aliyev: Victorious Azerbaijani Army liberated 48 more villages, 1 settlement and 8 strategic hills from occupation
ავთანდილ თუმანიშვილი

ავთანდილ ბირთველის ძე თუმანიშვილი (დ. 1795 — გ. უცნობია) — ქართველი მწერალი. მოღვაწეობდა რუსეთში, დაახლოებული იყო იქ მყოფ ქართველ ბატონიშვილებთან (იყო დავით ბატონიშვილის მდივანი), რომელთა დავალებითაც დაწერა ქ. გორის ისტორია. მათივე დაკვეთით რუსულიდან გადმოთარგმნა „ღეოღრაფია და ბუნებითი ისტორია ასურეთისა“ (ხელნაწერი H-2171). წერდა სატირულ ლექსებს, რომლებიც დაცულია ხელნაწერების სახით (H-2130). 1819 წელს პეტერბურგში მოულოდნელად დააპატიმრეს მექრთამეობის ბრალდებით; სავარაუდოდ, თუმანიშვილის დაპატიმრება უკავშირდებოდა კავშირს ამბოხებულებთან საქართველოში. 1820 წლის 10 მარტიდან პატიმართა სიიდან ამოშლილია. მისი შემდგომი ბედი უცნობია. ბუანიკაშვილი გ., ავთანდილ თუმანოვი და მისი წიგნი „აღწერილობა საქართველოს ქალაქის გორისა“, „ლიტერატურული საქართველო“, 1939, № 28; რუხაძე ტ., ძველი ქართული ლირიკის ისტორიიდან, თბ., 1954 რატიანი, პ., ცოცხლად დამარხული ტალანტი : ავთანდილ თუმანიშვილი / ივ. ჯავახიშვილის სახ. ისტორიის, არქეოლოგიისა და ეთნოგრაფიის ინ-ტი. - თბ. : მეცნიერება, 1982. მიქაძე გ., ქართული საბჭოთა ენციკლოპედია, ტ. 5, თბ., 1980. — გვ. 9.
მამედლი (გუბადლი)

მამედლი (აზერ. Mamedli) — სოფელი აზერბაიჯანში, გუბადლის რაიონში. მამედლი GEOnet სახელების სერვერზე
მაზრა (გუბადლი)

მაზრა (აზერ. Mazra) — სოფელი აზერბაიჯანში, გუბადლის რაიონში. მაზრა GEOnet სახელების სერვერზე
ოდრი აზულაი

ოდრი აზულაი (ფრანგ. Audrey Azoulay; დ. 4 აგვისტო 1972, ლე სელ-სენ-კლუ) — ფრანგი პოლიტიკური და სახელმწიფო მოღვაწე, იუნესკოს გენერალური დირექტორი, რომელმაც თანამდებობა დაიკავა 2017 წლის 10 ნოემბერს. იყო საფრანგეთის კულტურისა და კომუნიკაციის მინისტრი (2016-2017 წწ.). დაიბადა 1972 წლის 4 აგვისტოს პარიზში, მაროკოელი ებრაელის ოჯახში. მაროკოს მეფეების ჰასან II-ისა და მუჰამედ VI-ის მრჩევლის, ანდრე აზულაის შვილი (ბავშვობაში ოდრი არდადეგებს ატარება სამეფო სასახლეში). მეცნიერებათა მაგისტრის სტატუსი მიიღო პარიზის დოფინის უნივერსიტეტში და საქმიანი ადმინისტრირების მაგისტრის სტატუსი ლანკასტერის უნივერსიტეტში. დაასრულა პარიზის პოლიტიკური მეცნიერებების ინსტიტუტი და ადმინისტრირების ეროვნული სკოლა პარიზში. 2000 წელს დაასრულა ადმინისტრაციის ეროვნული სკოლა. 2006 წელს გადავიდა კინოსა და ანიმაციის ეროვნულ ცენტრში. 2014 წელს გახდა საფრანგეთის პრეზიდენტის ფრანსუა ოლანდის მრჩეველი. 2016 წლის 12 თებერვალს გახდა საფრანგეთის კულტურის მინისტრი მანუელ ვალსის მეორე კაბინეტში. 2016 წლის 6 დეკემბერს შევიდა ბერნარ კაზნიოვის მთავრობის შემადგენლობაში და მიიღო კულტურისა და კომუნიკაციების მინისტრის პორტფელი. 2017 წლის 13 ოქტომბერს აირჩიეს იუნესკოს გენერალურ დირექტორად 30 ხმით 28-ის წინააღმდეგ. თანამდებობა დაიკავა 2017 წლის 10 ნოემბერს იუნესკოს გენერალური კონფერენციის სესიაზე. 2021 წელს აირჩიეს მეორე ოთხწლიანი ვადით. Audrey Azoulay’s website as Candidate for Director-General for UNESCO დაარქივებული 2017-08-27 საიტზე Wayback Machine. ↑ Audrey Azoulay. Ministre de la culture. Le Figaro. ციტირების თარიღი: 2017-03-01. ↑ Anaelle Grondin. (2016-02-11) Qui est Audrey Azoulay, la nouvelle ministre de la Culture et de la Communication ?. Les Echos. ციტირების თარიღი: 2017-03-01. ↑ Audrey Azoulay, ministre de la culture au service de François Hollande. Le Temps (2016-02-12). დაარქივებულია ორიგინალიდან — 2016-02-13. ციტირების თარიღი: 2017-03-01. ↑ La composition du gouvernement de Bernard Cazeneuve. LCP (2016-12-06). დაარქივებულია ორიგინალიდან — 2017-02-17. ციტირების თარიღი: 2017-02-16. ↑ La Française Audrey Azoulay est la nouvelle directrice générale de l’Unesco. Le Monde (2017-10-13). ციტირების თარიღი: 2017-10-13. ↑ John Irish (9 November 2021), UNESCO chief re-elected for second-term Reuters.
მეჰრილი (გუბადლი)

მეჰრილი (აზერ. Mehrili) — სოფელი აზერბაიჯანში, გუბადლის რაიონში. მეჰრილი GEOnet სახელების სერვერზე
მელიქაჰმედლი

მელიქაჰმედლი (აზერ. Məlikəhmədli) — სოფელი აზერბაიჯანში, გუბადლის რაიონში. მელიქაჰმედლი GEOnet სახელების სერვერზე
მემერი

მემერი (აზერ. Məmər) — სოფელი აზერბაიჯანში, გუბადლის რაიონში. მემერი GEOnet სახელების სერვერზე
მარდანლი

მარდანლი (აზერ. Mərdanlı) — სოფელი აზერბაიჯანში, გუბადლის რაიონში.
მაზირა

მაზირა (აზერ. Məzirə) — სოფელი აზერბაიჯანში, გუბადლის რაიონში.
მილალი

მილალი (აზერ. Milallı) — სოფელი აზერბაიჯანში, გუბადლის რაიონში.
ნანსი

ნანსი (ფრანგ.Nancy) — ქალაქი ჩრდილო-აღმოსავლეთ საფრანგეთში, ლოთარინგიაში, მდინარე მერთის ნაპირზე და მარნა-რაინის არხზე, მერთისა და მოზელის დეპარტამენტის დედაქალაქი (პრეფექტურა). 2004 წლის მონაცემებით 105.100 მცხოვრებით.
ზაკ დე ლა როჩა

ზაკ (ზაქარიოს) დე ლა როჩა (დ. 12 იანვარი, 1970, ლონგ-ბიჩი, კალიფორნია) — მექსიკური წარმოშობის ამერიკელი რეპერი, სიმღერების ავტორი და საზოგადო მოღვაწე. მან პოპულარობა მიიღო როგორც ჯგუფ Rage Against The Machine-ს სოლისტმა. ჯგუფის დაშლის შემდეგ, 2000 წელს მან დაიწყო კარიერა, როგორც სოლო მომღერალმა, ხოლო ჯგუფის გაერთიანების შემდეგ იგი კვლავ დაბრუნდა 2007 წელს. ზაკი ცნობილია მისი პოლიტიკური შეხედულებებით; კერძოდ, თავის სიმღერებში იგი იცავდა აშშ-ს შეიარაღებულ მოქმედებებს ერაყში. ასევე დე ლა როჩა ცნობილი ვეგეტერიანელი და ცხოველთა უფლებების დამცველია. 2006 წელს იგი მოხვდა გამომცემლობა Hit Parader-ის ყველა დროის საუკეთესო მომღერლების ასეულში, სადაც 38 ადგილი დაიკავა. ხოლო 2009 წელს მან 26-ე ადგილი დაიკავა Roadrunner Records-ის საუკეთესო ჰევი-მეტალ ფრონტმენების ასეულში. ზაკ დე ლა როჩა კინოფილმების ინტერნეტ-მონაცემთა ბაზაში marchofdeath.com (archived, incl. mp3 download) Official Rage Against the Machine Website ↑ Zack de la Rocha Playing Guitar With Los Tigeres del Norte | FeelNumb.com. დაარქივებულია ორიგინალიდან — 2013-02-06. ციტირების თარიღი: 2013-01-27. ↑ Two decades of Rage | Green Left Weekly. დაარქივებულია ორიგინალიდან — 2013-02-06. ციტირების თარიღი: 2013-01-27. ↑ Tao, Paul. (July 1, 2008) Anti Records Signs One Day as a Lion. Absolutepunk.net. დაარქივებულია ორიგინალიდან — 2013-02-06. ციტირების თარიღი: 2008-07-02. ↑ One Day as a Lion at Allmusic ↑ Hit Parader’s Top 100 Metal Vocalists of All Time en. დაარქივებულია ორიგინალიდან — 2013-02-06. ციტირების თარიღი: 2010-06-16. ↑ THE 50 GREATEST METAL FRONT-MEN OF ALL TIME! en. დაარქივებულია ორიგინალიდან — 2013-02-06. ციტირების თარიღი: 2011-12-08.
ორუ-ვერდი (სანტა-კატარინა)

ორუ-ვერდი (პორტ. Ouro Verde) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 758 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 2 271 ადამიანს შეადგენდა, მოსახლეობის სიმჭიდროვე 12 კმ²-ზე. ფართობი 189 224 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
პასუს-მაია

პასუს-მაია (პორტ. Passos Maia) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 800 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 4 425 ადამიანს შეადგენდა, მოსახლეობის სიმჭიდროვე 7.15 კმ²-ზე. ფართობი 619 156 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
პონტი-სერადა

პონტი-სერადა (პორტ. Ponte Serrada) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 1 067 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 11 031 ადამიანს შეადგენდა, მოსახლეობის სიმჭიდროვე 19.54 კმ²-ზე. ფართობი 564 489 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
სან-დომინგუსი (სანტა-კატარინა)

სან-დომინგუსი (პორტ. São Domingos) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 635 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 9 491 ადამიანს შეადგენდა, მოსახლეობის სიმჭიდროვე 25.85 კმ²-ზე. ფართობი 367 203 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა